text: Turistfremstød: Vi bærer dine tasker
  28 juli 2014 kl. 12.16
  Et nyt koncept skal gøre det nemt og bekvemt at få unikke natur- og kulturoplevelser på nærmeste hold.
  Tidens trend er ferier med all inclusive, mener Gunhild Øeby Nielsen, der er projekleder for en ny stor satsning på turist-området i Hedensted, Vejle og Ikast-Brande kaldet Det Store Vandskel.
  Det nye koncept går ud på at give turister mulighed for nemt og bekvemt at nyde gåture på udvalgte steder, mens arrangørerne serverer mad, tager sig af bagagen og sørger for overnatning ? og en guide fortæller om området.
  Så gode vandresko er stort se det eneste, deltagerne behøver at bekymre sig om.
  Der er store forventninger til konceptet, og Gunhild Øeby Nielsen er i dag taget med på en test tur, hvor deltagerne går fra Vester Palsgaard Museum nord for Nr. Snede til den gamle pilgrimskirke i Ø. Nykirke ved Vonge. Du kan møde hende i nyhedsudsendelsen kl. 19.30, når vi sender direkte fra Danakilde, hvor deltagerne holder hvil.
  FAKTA:
  Konceptet omfatter vandreture på Hærvejen omkring Gudenåens og Skjern Ås udspring ved Tinnet Krat.Tre kommuner og turismeorganisationer i Ikast-Brande, Hedensted ogVejle samt Naturstyrelsen Midtjylland samarbejder om projektet DetStore Vandskel.Projektet er støttet af Midtjysk Turisme med 60.000 kroner.Projektet afsluttes med evaluering i efteråret.
  Se mere om turen på Visit Ikast-Brandes hjemmeside
  